उन्होंने कहा कि सार्वजनिक रूप से मौजूद सूचना बताते हैं कि भारतीय वायुसेना द्वारा मुहैया कराए गए एयर स्टाफ क्वालिटेटिव रिक्वायरमेंट (एएसक्यूआर) के अनुसार, संप्रग सरकार के कार्यकाल में 126 विमान एमएमआरसीए करार के दौरान भारत द्वारा 13 भारतीय विशिष्ट बदलाव की मांग की गई थी। उन्होंने कहा कि कांग्रेस सरकार के कार्यकाल में लड़ाकू विमान खरीद की निविदा में स्पष्ट रूप से ‘पूर्ण हथियार’ और ‘प्रौद्योगिकी के स्थानांतरण’ को लेकर स्पष्टता थी, जो भाजपा सरकार के करार में मौजूद नहीं है।